अशिक्षा सबसे बड़ा अभिशाप : सीजीएम
शिविर में लोगों को दी गई कानून की जानकारी
भास्करन्यूज। भुरकुंडा
झारखंडउच्च न्यायालय के निर्देश पर जिला विधिक सेवा प्राधिकार रामगढ़ के तत्वाधान में मंगलवार को हुरूमगढ़ा स्थित जवाहरनगर पंचात भवन में विधिक जागरूकता शिविर लगाया गया। शिविर में मुख्य रूप से मुख्य न्यायिक दंडाधिकारी धर्मेन्द्र कुमार सिंह, सेवा प्राधिकार के सचिव प्रेमशंकर उपस्थित थे। शिविर में मुख्य न्यायिक दंडाधिकारी धर्मेन्द्र कुमार सिंह ने लोगों को जागरूक करते हुए कहा कि आज के समय में अशिक्षा सबसे बड़ा अभिशाप है।
अभिभावक अपने बच्चों को साक्षर बनाने का काम करें। लड़का-लड़की में भेदभाव करना गलत है। आज महिलाएं हर क्षेत्र में बढ़चढ़ कर हिस्सा ले रही हैं। सरकार वृद्धा पेंशन, विधवा पेंशन सहित कई योजनाएं महिलाओं से संबंधित चला रही है। उन्होने कहा कि जागरूकता के अभाव के कारण डायन बिसाही जैसी कुरीतियां समाज में व्याप्त है। महिला उत्पीड़न पर उन्होने कहा कि जब कोई महिला प्रताड़ित होने का मामला दर्ज कराती है तो जांच के बाद सही पाए जाने पर उस महिला को सरकार द्वारा गठित टीम द्वारा जीविकोपार्जन के लिए आर्थिक व्यवस्था की जाती है। शिविर में लोगो ने पेयजल की समस्या, वृद्धा पेंशन, विधवा पेंशन, इंदिरा आवास, बिजली, सड़क सहित अन्य समस्याओं से प्राधिकार टीम को अवगत कराया।
सेवा प्राधिकार के सचिव प्रेम शंकर ने लोगों की समस्याओं से अवगत होने के बाद कहा कि अंचल कार्यालय, थाना सहित सरकारी विभाग के किसी भी मामले में आवेदन सीधे प्राधिकार या फिर मुखिया के माध्यम से प्राधिकार को दिए जा सकते हैं। आवेदन पर प्राधिकार द्वारा संबंधित विभाग से जवाब-तलब कर आवश्यक कारवाई की अनुशंसा की जायेगी। उन्होंने कहा कि लोगों को हक अधिकार दिलाने और विवादों का निराकरण मध्यस्थता से कराना ही सेवा प्राधिकार का मुख्य उद्देश्य है। मौके पर अधिवक्ता विगनेश दूबे, सिम्पल प्रसाद, मुखिया प्रदीप मांझी, भुरकुंडा थाना प्रभारी विष्णुदेव चैधरी, रोबिन मुखर्जी, गुड़िया देवी, सैकुन निशा, दुर्गासेन देवी, जितेन्द्र वर्मा, सुरेन्द्र यादव, शंकर विश्वकर्मा, जीवन महली, एजाज अंसारी, यशवंत मेहता सहित दर्जनों लोग मौजूद थे।
mag_Deva hin_Deva awa_Deva hin_Deva hin_Deva hin_Deva